钦定古今图书集成/历象汇编/历法典/第126卷 > 《新法历书》 > 图
## 钦定古今图书集成/历象汇编/历法典/第126卷 > 《新法历书》 > 图

各度之数每十度加字如三十度之正弦五十则五十数傍书三十二度之正弦五则五数傍书三

简法

第一平分线，可当此线。为各有百平分。则一线两傍。
一书分数字。一书“度数”字。

用法一

半径内有设弧。求其正弦。以半径为底，百为腰，置尺，
次以设度为腰，取底即其正弦。

用法二

凡造简平仪、平浑日晷等器，用此线甚简易。如《简平
仪》之下盘周天圈，其赤道线左右求作各节气线，先
定赤道线为春秋分，次于弧上取赤道左右各二十
三度半之弧，两弧相向作弦，以其半弦为底，本线百
数为腰，置尺次数，各节气离春秋分两节之数，寻本
线之相等数为腰，取底为度。移赤道线左右两旁作
直线，与相对之节气相连，为各节气线。

或于赤道线上及二至线上定时刻线之相距若干，亦可。

如欲定“立春、立冬、立夏、立秋。”

因四节离赤道之度等，故为“公度。”

法曰：立春至春分四十五度，则取本线四十五度内
之底线，移于仪上春分线左右。　若欲定小暑、小寒
之线，离秋分、春分各七十五度，则取七十五度内之
底线为度。移二分线左右，得小暑、小寒之线。

第八时刻线：〈一名《切线线》。〉